અમદાવાદ : અમદાવાદ સહિત રાજ્યના વિવિધ શહેરમાં કારમાંથી ઓઇલ પડે છે તેમ કહી રોકડ રકમ અને કીમતી વસ્તુઓની ચોરી કરી લેતી ઓઇલ ગેંગનો રાજકોટ ક્રાઈમ બ્રાન્ચની ટીમે પર્દાફાશ કર્યો છે. પોલીસે દિલ્હી-ચેન્નાઇના એક જ પરિવારના નવ સભ્યને વડોદરાથી ઝડપી લઇ પૂછપરછ શરૂ કરી છે. અમદાવાદમાં પણ આ પ્રકારની ફરિયાદો નોંધાયેલી હોઇ શહેર ક્રાઇમ બ્રાંચ દ્વારા પણ આગામી દિવસોમાં આરોપીઓની પૂછપરછ અને તપાસ હાથ ધરાય તેવી પૂરી શકયતા છે. અમદાવાદ, રાજકોટ સહિતના શહેરમાં કારમાંથી ઓઇલ પડે છે તેમ કહી ચોરી કરતી ગેંગે તરખાટ મચાવ્યો હતો.